Miopía

A miopía (d'o griego μύω, "contrayer (os uellos)", y ὄψ, "uello") ye un defecto de refracción d'o uello en o cual os rayos de luz paralelos converchen en un punto focal situau debant d'a retina, en cuenta de convercher en a mesma retina; ye o defecto inverso a la hipermetropía, en a cual os rayos de luz plegan a la retina antes de converger.Demetrio Pita Salorio: Diccionario terminológico de oftalmología, 2009.

Puede definir-se tamién como un exceso de potencia de refracción d'os meyos transparents d'o uello respective a la suya longaria, por o que os rayos luminosos procedents d'obchectos situaus a bella distancia d'o uello converchen enta un punto anterior a la retina.

Una persona con miopía tiene dificultaz ta enfocar bien os obchectos leixans, o que provoca deficit de agudeza visual y puede conducir tamién a dolors de cabeza, estrabismo, incomodidad visual y irritación d'o uello.

A miopía ye un defecto de refracción u ametropía. Ye frecuent pero no ye o problema visual mas común en o mundo, pus iste puesto l'ocupa unatra ametropía, a hipermetropía. Isto ocurre encara en países con alta incidencia de miopía, como os Estaus Unius, an que aproximadament o 25% d'a población tiene miopía.

A magnitut d'a miopía se mide en dioptrías negativas.

A miopía se corriche con lentes diverchents, ya sían lunetas u lentes de contacto. En cualques casos puede utilizar-se a cirurchía.

 Clasificación 
Encara que son posibles diferents clasificacions, lo mas usual ye dividir-la en dos grupos:Emilio Pimentel:  Oftalmología en atención primaria, capítulo IV, defectos de refracción,  2001, ISBN 84-95658-67-4.
 Miopía simple: A graduación no sobreixe as 6 u 5 dioptrías y ye d'evolución limitada dica os 22 u 24 anyos.
 Miopía patolochica, tamién clamada miopía magna y miopía progresiva: A graduación sobreixe as 6 dioptrías, se creye que ye causada por una alteración en o desarrollo d'o segmento posterior d'o uello,  pueden amaneixer diferents complicacions como a atrofia coriorretiniana, a maculopatía miópica y o desprendimiento de retina.

Imáchens

 Referencias 

 Vinclos externos 

Categoría:Malautías d'o sistema visual